PRIEDAS

BENDRASIS DOKUMENTAS

„Cebreros“

PDO-ES-02348

Paraiškos data: 2017 2 20

1. Registruojamas (-i) pavadinimas (-ai)

„Cebreros“

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

Baltieji vynai

Baltieji vynai gali būti nuo šiaudų iki aukso geltonumo atspalvių. Jie yra skaidrūs ir spindintys, vaisių aromato. Jie yra aromatingi, subalansuoti ir aliejingi ragaujant. Statinėse brandinti vynai ties taurės kraštais gali būti aukso spalvos, aromatas – labiau prisirpusių vaisių, ragaujant juntamas sodrumas.

Didžiausias lakusis rūgštingumas senesniuose nei vienų metų vynuose: 16,67 meq/l iki 10 % tūrio, padidėja 1 meq/l kiekvienam alkoholio koncentracijos laipsniui, viršijančiam 10 %.

Šie vynai gali viršyti Komisijos reglamento (EB) Nr. 606/2009 IC priedo 1 punkte nustatytas ribas, jei jie atitinka šio priedo 3 skirsnyje nustatytas sąlygas.

Šiame dokumente nenurodyti analitiniai parametrai turi atitikti galiojančias taisykles.

Bendrosios analitinės savybės

Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) 12 Mažiausias bendrasis rūgštingumas 4 g/l vyno rūgšties ekvivalento Didžiausias lakusis rūgštingumas (miliekvivalentais litre) 13,33 Didžiausias bendras sieros dioksido kiekis (miligramais viename litre) 160

Rožiniai vynai

Rožiniai vynai yra skaidrūs ir spindintys, o jų spalva – nuo blyškiai rausvos iki braškių arba aviečių raudonumo. Paprastai jiems būdingos raudonų ir (arba) juodų vaisių natos, ragaujant jie yra vidutinės tvermės. Statinėse brandinti vynai gali įgauti daugiau oranžinių tonų, vaisių užuominos gali būti ne tokios intensyvios, juntamas medžio pokvapis.

Didžiausias lakusis rūgštingumas senesniuose nei vienų metų vynuose: 16,67 meq/l iki 10 % tūrio, padidėja 1 meq/l kiekvienam alkoholio koncentracijos laipsniui, viršijančiam 10 %.

Šie vynai gali viršyti Komisijos reglamento (EB) Nr. 606/2009 IC priedo 1 punkte nustatytas ribas, jei jie atitinka šio priedo 3 skirsnyje nustatytas sąlygas.

Šiame dokumente nenurodyti analitiniai parametrai turi atitikti galiojančias taisykles.

Bendrosios analitinės savybės

Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) 12 Mažiausias bendrasis rūgštingumas 4,5 g/l vyno rūgšties ekvivalento Didžiausias lakusis rūgštingumas (miliekvivalentais litre) 13,33 Didžiausias bendras sieros dioksido kiekis (miligramais viename litre) 160

Raudonieji vynai

Raudonieji vynai yra skaidrūs, vyšnių raudonumo spalvos su violetiniais atspalviais. Paprastai jiems būdingos raudonųjų ir juodųjų vaisių natos, taip pat rūgštingumas ir subalansuota tvermė. Dėl to jie subtilūs ir elegantiški. Statinėse brandinti vynai išlaiko savo vaisių poskonį kartu su medžio natomis, tampa švelnesni, įgauna ilgiau išliekantį skonį ir plytų raudonumo atspalvių.

Didžiausias lakusis rūgštingumas senesniuose nei vienų metų vynuose: 16,67 meq/l iki 10 % tūrio, padidėja 1 meq/l kiekvienam alkoholio koncentracijos laipsniui, viršijančiam 10 %.

Šie vynai gali viršyti Komisijos reglamento (EB) Nr. 606/2009 IC priedo 1 punkte nustatytas ribas, jei jie atitinka šio priedo 3 skirsnyje nustatytas sąlygas.

Šiame dokumente nenurodyti analitiniai parametrai turi atitikti galiojančias taisykles.

Bendrosios analitinės savybės

Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) 13 Mažiausias bendrasis rūgštingumas 4,5 g/l vyno rūgšties ekvivalento Didžiausias lakusis rūgštingumas (miliekvivalentais litre) 13,33 Didžiausias bendras sieros dioksido kiekis (miligramais viename litre) 150

5. Vyno gamybos metodai

a. Pagrindiniai vynininkystės metodai

Auginimo praktika

— Sodinamos, sodinamos užpildant tarpus, in situ skiepijamos ir nuo viršūnių skiepijamos gali būti tik patvirtintos veislės.

— Galima sodinti tik pagrindinių veislių ‘Red Garnacha’ ir ‘Albillo Real’ naujus vynmedžius.

Vynmedis gali būti formuojamas šiais būdais:

— naudojant tradicinį taurės formos metodą ir jo variantus;

— vynmedžio formavimo sistemą, kurioje naudojamos gyvasienės: jis formuojamas kreipiant ir remiant.

Specifinis vynininkystės metodas

Mažiausia galima vynuogių alkoholio koncentracija: 12 % tūrio (raudonųjų vynuogių veislės) ir 11 % tūrio (baltųjų vynuogių veislės).

Naudojamos tik tos cisternos ir talpyklos, kurios neužteršia vyno ir leidžiamos pagal dabartinius teisės aktus.

Didžiausia ekstrahavimo išeiga: 70 l iš 100 kg vynuogių.

Brandinimo sąlygos

— Vynai, kuriems vartojamas terminas „FERMENTUOTA STATINĖSE“ („FERMENTADO EN BARRICA“), naudojamos ąžuolo statinės tiek fermentacijai, tiek brandinimui su nuosėdomis.

— Vėlesnis brandinimas atliekamas ąžuolo statinėse.

— Brandinimo laikotarpis pradedamas skaičiuoti derliaus metų lapkričio 1 d.

Su vyno gamyba susiję apribojimai

— Baltieji vynai gaminami tik iš vynuogių veislės ‘Albillo Real’.

— Rožinių ir raudonųjų vynų gamybai naudojama ne mažiau kaip 95 % vynuogių veislės ‘Red Garnacha’ vynuogių.

Gaminant misą draudžiama naudoti tiek didelio greičio centrifugas, tiek nuolatinį presą.

b. Didžiausia išeiga

6 000 kg vynuogių iš hektaro.

42 hektolitrai iš hektaro.

6. Nustatyta geografinė vietovė

Toliau išvardijamos savivaldybės. Visos jos yra Avilos provincijoje.

La Adrada, El Barraco, Burgohondo, Casavieja, Casillas, Cebreros, Cuevas del Valle, Fresnedilla, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo, Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila ir Villarejo del Valle.

7. Pagrindinės vyninių vynuogių veislės

ALBILLO REAL

RED GARNACHA - GIRONET

8. Ryšys (-iai) su geografine vietove

Gamtos ir žmogaus veiksniai

Gamtos veiksniai

Saugotina vietovė yra centrinėje Pirėnų kalnų masyvo dalyje, tarp Alberčės ir Tietaro upių, kurios yra Tacho intakai, baseinų. Abu upių baseinus skiria rytinė Siera de Gredoso kalnų masyvo dalis. Ten dirvožemis daugiausia granitinis.

Alberčės baseino reljefas nelygus, bet nėra drastiškų skirtumų. Vietomis įsiterpia pakankamai aukštos kalvos stačiais šlaitais. Vynuogynai daugiausia išsidėstę kairiosios slėnio dalies šlaituose, pietų pusėje. Vynuogynai auga 800 –1 000 m aukštyje, nors kai kurie sklypai gali būti didesniame nei 1 000 m aukštyje. Tietaro upės baseinas yra žemesniame lygyje, bet prie ištakų jo lygis staiga pakyla.

Būdingas priemolis, smėlinga ir šiek tiek rūgšti dirva, pamatinės uolienos – granitinės, mažai organinių medžiagų. Nors vietovėje yra skalūninio dirvožemio su priemolio, molingo ir smėlingo dirvožemio priemaišomis, jo plotas yra daug mažesnis. Pagal Maisto ir žemės ūkio organizacijos (FAO) klasifikaciją būdingiausias vietovės dirvožemis – rudžemis (Cambisols). Nepasotintasis (Dystric) ir humusinis (Humic) rudžemis užima didžiąją dalį vynuogynų dirvožemio.

Vietovei būdingas žemyninis Viduržemio jūros klimatas. Čia žiemos palyginti trumpos ir nelabai šaltos. Vasaros ilgos, karštos ir sausos. Vietovės, kurioje auga vynuogynai (Siera de Gredoso vietovėje vyrauja kalnų klimatas), vidutinė metinė temperatūra – 12–15 °C, o kritulių kiekis – 400–800 mm per metus. Per metus būna 215 dienų, kai nėra šalnų. Apskritai galima teigti, kad klimatas yra šiltesnis ir lietingesnis nei kitose regiono vietovėse, kurioms taikoma Duero upės SKVN.

Žmogiškieji veiksniai

Per amžius žmonės vynmedžių auginimui pasirinkdavo geriausią žemę: tinkamiausią ir pietinėje arba pietryčių pusėje. Reikėtų pažymėti, kad kai kurie sklypai yra dideliame aukštyje – virš 1 000 m.

‘Red Garnacha’ ir ‘Albillo Real’ yra pagrindinės vyno gamybai naudojamos veislės. Visais laikais būdavo nurodoma, kaip šios veislės gerai prisitaikiusios prie vietovės. Nors šios veislės auginamos kitose vietovėse, dėl dirvožemio ir klimato ypatybių saugomiems vynams būdingos išskirtinės savybės.

Nustatytoje vietovėje augantys vynuogynai yra labai seni. 94 % vynmedžių yra daugiau kaip 50 metų, o 37 % – daugiau kaip 80 metų. Tai reiškia, kad pagaminama nedaug aukštos kokybės produkcijos.

Vietovė retai apsodinta: paprastai atstumas tarp vynmedžių yra didesnis nei 2,5 × 2,5 m. Taigi, sodinimo tankumas yra 1 600 vynmedžių hektare ir yra pritaikytas prie mažo netolygaus kritulių kiekio ir dirvožemio, kuriame nedaug organinių medžiagų.

Produkto savybės

Nustatytos vietovės vynai gali būti skirstomi į: baltuosius, rožinius, raudonuosius, jaunus ir brandintus. Jiems visiems būdingos šios vietovės suteikiamos ypatybės:

— Didelė alkoholio koncentracija.

— Didelis ir subalansuotas vyno rūgšties kiekis.

— Gali ilgai išsilaikyti. Ypač gerai išsilaiko raudonieji vynai.

— Jie yra subalansuoti, švelnūs ir malonūs ragaujant ir labai gaivūs.

Priežastinis ryšys

Nustatytos vietovės vynų išskirtinumą iš esmės lemia geografinė aplinka. Kaip jau minėta, vietovėje yra du kalnų masyvai ir teka dvi upės – jos abi priklauso Tacho upės baseinui. Vynuogynai daugiausia išsidėstę kairiosios slėnio dalies šlaituose, pietų pusėje. Dėl to vietovės dirvožemio savybės, geologija ir klimatas sudaro sąlygas išskirtinei ir ypatingai vynmedžių auginimo vietovei. Be to, žmonių praktinė patirtis pasirenkant tinkamiausias veisles ir tinkamiausius augimo būdus suteikia galimybę gaminti ypatingą ir unikalų produktą. Pagrindiniai veiksniai, kuriems būdingas šis ryšys, apibendrinami toliau.

— Dirvožemio struktūra – priesmėlis su granito pamatinėmis uolienomis, – vynui suteikia rafinuotumo ir jis malonus ragauti.

— Saugotinos vietovės mikroklimatas, priešingai nei aplinkinių vietovių, yra įvairesnis nei likusio Kastilijos ir Leono regiono; jis yra vėsesnis pietinėse bei rytinėse vietovėse ir turi savo išskirtinių savybių. Tačiau tai, kad vasarą ir rudens pradžioje neiškrenta kritulių, užtikrina, kad vynuogių derlius būtų gausus ir aukštos kokybės.

— Vynuogynai auga dideliame aukštyje, kai kurie iš jų – daugiau kaip tūkstantis metrų virš jūros lygio. Dėl šios priežasties vynuogių rūgštingumas pakankamas ir vynas pasižymi šviežumu ir gaivumu.

— Vynuogių veislių žemėlapis taip pat patvirtina jo išskirtinumą. Vynuogių augintojai šimtmečiais rinkosi geriausiai šiai vietovei tinkančias veisles: ‘Red Garnacha’ ir ‘Albillo Real’, iš kurių gaminami vynai ir kurios suteikia jiems išskirtines savybes. Iš ‘Red Garnacha’ gaminami vynai pasižymi didele alkoholio koncentracija, nors dėl aukščio ir klimato jiems būdingas šviežumas ragaujant. ‘Albillo Real’ yra būdinga vietovei ir skiriasi nuo ‘Albillo Mayor’, kuri paplitusi kitose Kastilijos ir Leono vietovėse. Iš jos gaminami kompleksiniai, aromatingi ir gaivūs vynai, labai tinkami brandinti statinėje.

— Dėl tradiciškai naudojamų sodinimo atstumų, mažo kritulių kiekio ir organinių medžiagų trūkumo dirvožemyje labai sumažėja vynuogių derlius. Tai vienas iš veiksnių, lemiančių aukštą vynuogių kokybę tiek gamybos, tiek polifenolio požiūriu. Vynuogių analitiniai parametrai yra subalansuoti ir jos labai gerai sunoksta.

— Vynuogynai yra seni (94 % vynmedžių yra daugiau kaip 50 metų, o 37 % – daugiau kaip 80 metų). Kartu su anksčiau paminėtomis savybėmis, tai reiškia, kad vynai labai gerai išsilaiko.

Apibendrinant, dėl pirmiau aprašytų aplinkybių galima užauginti vynuoges, kurios sunoksta labai gerai, taigi, galima pagaminti didelės alkoholio koncentracijos vynus (baltųjų ir rožinių vynų alkoholio koncentracija yra ne mažesnė kaip 12°, o raudonųjų vynų – ne mažesnė kaip 13°). Kartu vynai pasižymi dideliu rūgštingumu (bendras rūgštingumas – ne mažesnis kaip 4,5 g/l vyno rūgšties ekvivalento). Ši dviguba savybė – didelė alkoholio koncentracija ir didelis rūgštingumas, – suteikia „Cebreros“ vynams būdingą pusiausvyrą.

Vynai saugojamoje vietovėje skiriasi nuo aplinkinių vietovių vynų, ypač iš Duero slėnio, nes jiems būdinga alkoholio ir rūgštingumo pusiausvyra, jų tvermė išskirtinė, bet neperdėta, todėl vynai yra labai subtilūs.

9. Kitos pagrindinės sąlygos

Teisinis pagrindas

Nustatytas nacionalinės teisės aktuose.

Kitų sąlygų tipas

Pakavimas nustatytoje geografinėje vietovėje.

Sąlygos aprašymas

Vyno gamybos procesas apima išpilstymą ir vėlesnį brandinimą buteliuose, taigi specifikacijoje aprašytas organoleptines savybes galima užtikrinti tik tada, kai visos vyno tvarkymo operacijos atliekamos nustatytoje vietovėje. Vynai subrandinami buteliuose – čia baigiasi gamybos procesas. Būtent čia vynai įgauna savybių, apibrėžtų šios specifikacijos 2 skirsnyje, visų pirma savo organoleptinių savybių. Vežant į butelius neišpilstytą vyną produktas būtų pervežamas neatlikus šios galutinės operacijos, dėl to suprastėtų jo kokybė (vynas oksiduotųsi, atsirastų kitų pasikeitimų ir kt.).

Todėl vynų išpilstymas į butelius yra vienas iš svarbiausių kriterijų siekiant išsaugoti gamybos proceso (ir, kai tinkama, brandinimo proceso) metu vynų įgaunamas savybes. Dėl to vynas į butelius turi būti taip pat išpilstomas gamybos vietovėje esančių vyno gamyklų išpilstymo patalpose.

Teisinis pagrindas

Nustatytas nacionalinės teisės aktuose.

Kitų sąlygų tipas

Papildomos su ženklinimu susijusios nuostatos.

Sąlygos aprašymas

— Terminas „CEBREROS“ RŪŠINIS VYNAS („VINO DE CALIDAD DE CEBRIOS“) gali būti naudojamas vietoj ženklinimo „SAUGOMA KILMĖS VIETOS NUORODA „CEBREROS“.

— Privaloma nurodyti derliaus metus, vynuogių derliaus metus, derlių arba lygiaverčius terminus, net jei vynai nebuvo brandinami.

— Terminai „FERMENUOTA STATINĖSE“ arba „AŽUOLE“ („ROBLE“) gali būti vartojami su sąlyga, kad vynai atitinka galiojančiuose teisės aktuose nustatytas sąlygas.

— Jei įrodoma, kad 100 % vynuogių, panaudotų gaminant vyną, partijos gaunama iš vienos savivaldybės, etiketėje gali būti nurodyta, kad vynas pagamintas iš tos savivaldybės vynuogių.

Nuoroda į produkto specifikaciją

http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html